ai4bharat/Pralekha huggingface dataset:
রেলমন্ত্রক
রেলমন্ত্রক যাত্রীবাহী ট্রেন পরিষেবা বাতিল করার সমায়সীমা ১৪ ই এপ্রিল, ২০২০ রাত ১২ টা পর্যন্ত বাড়িয়েছে
অত্যাবশ্যকীয় পণ্য সরবরাহ করার জন্য পণ্যবাহী ট্রেন পরিষেবা অব্যাহত থাকবে
নতুন দিল্লি, ২৫ মার্চ ২০২০
কোভিড -১৯-এর প্রেক্ষিতে রেল মন্ত্রক যাত্রীবাহী ট্রেন পরিষেবা বাতিলের সময়সীমা বাড়িয়েছে অর্থাৎ সমস্ত মেল / এক্সপ্রেস ট্রেন , যাত্রীবাহী ট্রেন, শহরতলির ট্রেন এবং কলকাতার মেট্রো রেল পরিষেবা, ১৪ এপ্রিল, ২০২০ রাত ১২ টা পর্যন্ত বাড়িয়ে দিয়েছে ।
তবে অত্যাবশ্যকীয় পণ্য সরবরাহ অব্যাহত রাখতে পণ্যবাহী ট্রেন পরিষেবা চালু থাকবে ।
CG/TG
(Visitor Counter : 88
সংস্কৃতিমন্ত্রক
সেন্ট্রাল ভিস্তায় ৫ ও ৬ নভেম্বর রাজা রামমোহন রায়ের জীবনির ওপর নির্ভর করে একটি নৃত্যনাট্য আয়োজন করা হবে, এর মূল ভাবনা ‘নারী সম্মান’
নয়াদিল্লি, ০৫ নভেম্বর, ২০২২
৫ ও ৬ নভেম্বর কর্তব্য পথ এবং ইন্ডিয়া গেটে -য় আধুনিক ভারতের জনক হিসেবে পরিচিত রাজা রামমোহন রায়ের জীবনী ভিত্তিক নৃত্যনাট্য প্রদর্শিত হবে। এর শিরোনাম ‘যুগ পুরুষ রাজা রামমোহন রায়’। রাজা রামমোহন রায় লাইব্রেরী ফাউন্ডেশনের আয়োজনে এই অনুষ্ঠানের মূল ভাবনা ‘নারী সম্মান।’
২০২২ সালে ২২ মে রাজা রামমোহন রায়ের আড়াইশো বছর পূর্তি উপলক্ষে আজাদি কা অমৃত মহোৎসবের অঙ্গ হিসেবে ভারত সরকারের সংস্কৃতি মন্ত্রক এক বছর ব্যাপি উৎসব উদযাপনের আয়োজন করেছে।
দৃশ্য-শ্রাব্য মাধ্যমের এই উপস্থাপনা প্রতি সপ্তাহে সেন্ট্রাল ভিস্তায় আয়োজিত হবে। নৃত্য নির্দেশনায় নিলয় সেনগুপ্ত। ৪০ জন শিল্পী এই নৃত্যনাট্যটি উপস্থাপন করবেন।
এই নৃত্যনাট্যের মাধ্যমে দর্শকরা রাজা রামমোহন রায়ের কাজ, তাঁর জীবন, নীতি ও দর্শন সম্পর্কে ঘনিষ্ঠভাবে পরিচিত হবেন। সন্ধ্যে ৬টায় শুরু হবে এই অনুষ্ঠান। প্রবেশ সম্পূর্ণ বিনামূল্যে।
১৭৭২ সালে ২২ মে বাংলার রাধানগরে রাজা রামমোহন রায়ের জন্ম। ভারতের ধর্মীয় সামাজিক ও রাজনৈতিক সংস্কারে তাঁর বিশেষ ভূমিকা রয়েছে। তিনি ব্রাহ্ম সমাজের প্রতিষ্ঠাতা।
PG/PM/NS
(Visitor Counter : 77
প্রতিরক্ষামন্ত্রক
প্রতিরক্ষা মন্ত্রীর ২০২০-র সাধারণতন্ত্র দিবসে সেরা কুচকাওয়াজের জন্য ট্রফি প্রদান
নয়াদিল্লি, ২৪ ফেব্রুয়ারি, ২০২০
প্রতিরক্ষা মন্ত্রী শ্রী রাজনাথ সিং আজ নতুন দিল্লিতে ২০২০-র সাধারণতন্ত্র দিবসে সেরা কুচকাওয়াজের জন্য শ্রেষ্ঠ দলকে ট্রফি প্রদান করেন। ভারতীয় বায়ুসেনার দলটি, তিন বাহিনীর মধ্যে শ্রেষ্ঠ হিসেবে বিবেচিত হয়েছে। বায়ুসেনার পক্ষে এয়ার মার্শাল এম এস জি মেনন এবং ফ্লাইট লেফটেন্যান্ট শ্রীকান্ত শর্মা এই ট্রফি গ্রহণ করেন।
কেন্দ্রীয় সশস্ত্র পুলিশ বাহিনী এবং অন্যান্য আধা-সামরিক বাহিনীর মধ্যে কেন্দ্রীয় শিল্প নিরাপত্তা বাহিনীর  দলটি সেরা কন্টিনজেন্টের পুরস্কার পেয়েছে। সিআইএসএফ-এর মহানির্দেশক শ্রী রাজেশ রঞ্জন এবং ডেপুটি কম্যান্ডান্ট শ্রী প্রভ সিমরান সিং প্রতিরক্ষা মন্ত্রীর কাছ থেকে পুরস্কার গ্রহণ করেন।
এই উপলক্ষে প্রতিরক্ষা মন্ত্রী বায়ুসেনা এবং কেন্দ্রীয় শিল্প নিরাপত্তা বাহিনীকে অভিনন্দন জানান। তিনি বলেন, অংশগ্রহণকারীদের কঠোর পরিশ্রম এবং প্রশিক্ষণের ফলে এই পুরস্কার প্রাপ্তি, যা অন্যদের কাছে অনুপ্রেরণার উৎস হতে পারে। তিনি বলেন, এই বছরের সাধারণতন্ত্র দিবসের কুচকাওয়াজের বিষয়ে প্রাপ্ত তথ্য অনুযায়ী বলা যায়, এটি চূড়ান্ত সফল হয়েছে। এই উপলক্ষে তিনি সংশ্লিষ্ট সকলকে অভিনন্দন জানান।
অনুষ্ঠানে, চিফ অফ ডিফেন্স স্টাফ জেনারেল বিপিন রাওয়াত, নৌ-বাহিনীর প্রধান অ্যাডমিরাল করমবীর সিং, বায়ুসেনা প্রধান এয়ার চিফ মার্শাল আর কে এস ভাদৌরিয়া, সেনাবাহিনীর প্রধান জেনারেল এম এম নারাভানে, প্রতিরক্ষা সচিব ডঃ অজয় কুমার, প্রতিরক্ষা বিভাগের আর্থিক শাখার সচিব শ্রীমতী গার্গী কউল সহ প্রতিরক্ষা এবং স্বরাষ্ট্র মন্ত্রকের পদস্থ আধিকারিকরা উপস্থিত ছিলেন।
CG/CB/DM
(Visitor Counter : 66
পেট্রোলিয়ামওপ্রাকৃতিকগ্যাসমন্ত্রক
ইন্ডিয়ান অয়েলের পূর্বাঞ্চলীয় শাখার মার্কেটিং বিভাগের প্রধান হিসেবে দায়িত্ব নিলেন রবীন্দ্রনাথ ঘোষ
কলকাতা, ১৮ নভেম্বর, ২০১৯
ইন্ডিয়ান অয়েল কর্পোরেশন লিমিটেডের আঞ্চলিক কার্যনির্বাহী অধিকর্তা রবীন্দ্রনাথ ঘোষ পূর্বাঞ্চলীয় শাখার মার্কেটিং বিভাগের প্রধান হিসেবে দায়িত্ব নিয়েছেন। দুর্গাপুরে ইঞ্জিনিয়ারিং কলেজ থেকে মেকানিক্যাল ইঞ্জিনিয়ারিং-এ অপারেশন রিসার্চে স্নাতকোত্তর ডিপ্লোমা করেছেন তিনি। ৩৬ বছরের অভিজ্ঞতা রয়েছে শ্রী ঘোষের। ইন্ডিয়ান অয়েলে এলপিজি অপারেশনস-এও গুরুত্বপূর্ণ দায়িত্ব সামলেছেন তিনি।
পূর্বাঞ্চলের দায়িত্ব গ্রহণের আগে তিনি কলকাতায় ইন্ডিয়ান অয়েলের আঞ্চলিক কনট্রাক্ট সেলের প্রধান ছিলেন।
SSS/SS/NS
(Visitor Counter : 11
কেন্দ্রীয়লোকসেবাআয়োগ
ইউপিএসসি জুলাই এবং আগস্টের নিয়োগের ফলাফল চূড়ান্ত করেছে
নয়াদিল্লী, ২৪ সেপ্টেম্বর, ২০২০
ইউনিয়ান পাবলিক সার্ভিস কমিশন চলতি বছরের জুলাই এবং আগস্টে নিয়োগের ফলাফল চূড়ান্ত করেছে। উপযুক্ত প্রার্থীদের পৃথকভাবে চিঠি পাঠিয়ে তাদের ফলাফল সম্পর্কে অবহিত করা হয়েছে।
ফলাফলের সম্পূর্ণ তালিকা দেখার জন্য ক্লিক করুন-
CG/SS/NS
(Visitor Counter : 94
অর্থমন্ত্রক
বীমাখাতে প্রত্যক্ষ বিদেশি বিনিয়োগ ৪৯ শতাংশ থেকে বেড়ে ৭৪ শতাংশ, বিদেশি মালিকানা ও নিয়ন্ত্রণের ক্ষেত্রে বিশেষ সুরক্ষা ব্যবস্থা
নতুন দিল্লি, ১ ফেব্রুয়ারি, ২০২১
সংসদে আজ ২০২১-২২ অর্থবছরের জন্য বাজেট পেশ করে অর্থমন্ত্রী শ্রীমতি নির্মলা সীতারমণ জানিয়েছেন যে, সরকার বীমা আইন- ১৯৩৮ সংশোধন করে প্রত্যক্ষ বিদেশি বিনিয়োগের পরিমাণ ৪৯ শতাংশ থেকে বাড়িয়ে ৭৪ শতাংশ করার সিদ্ধান্ত নিয়েছে। এর পাশাপাশি বিদেশি মালিকানা ও নিয়ন্ত্রণ সম্পর্কেও সুরক্ষা বিধি অবলম্বন করা হচ্ছে।
অর্থমন্ত্রী জানিয়েছেন যে, বর্তমান পরিস্থিতিতে ঋণ সম্পর্কিত বিষয় নিয়ে কার্যকর ব্যবস্থা গ্রহণের জন্য সরকার অ্যাসেট রিকনস্ট্রাকশন কোম্পানি লিমিটেড এবং অ্যাসেট মানেজমেন্ট কোম্পানি গঠন করার সিদ্ধান্ত নিয়েছে।
রাষ্ট্রায়ত্ব ব্যাঙ্কগুলির আর্থিক ক্ষমতা বাড়াতে সরকার ২০২১-২২ আর্থিক বছরের জন্য ব্যাংকগুলিকে আরও ২০ হাজার কোটি টাকা মূলধন দেওয়ার প্রস্তাব করেছে।
অর্থমন্ত্রী জানিয়েছেন, সরকার গতবছর ব্যাংকের গ্রাহকদের জন্য আমানত বাবদ বীমার পরিমাণ ১ লক্ষ টাকা থেকে বাড়িয়ে ৫ লক্ষ টাকা করেছে।
মানবসম্পদবিকাশমন্ত্রক
রাষ্ট্রপতি ৫ সেপ্টেম্বর ৭৫ জন শিক্ষক শিক্ষিকাকে জাতীয় শিক্ষক পুরস্কার ২০২৩ প্রদান করবেন
নতুন দিল্লি, ২ সেপ্টেম্বর , ২০২৩
রাষ্ট্রপতি শ্রীমতী দ্রৌপদী মুর্মু নতুন দিল্লির বিজ্ঞান ভবনে ৫ সেপ্টেম্বর ৭৫ জন শিক্ষক শিক্ষিকাকে জাতীয় শিক্ষক পুরস্কার ২০২৩ প্রদান করবেন। প্রতি বছর ৫ সেপ্টেম্বর ডঃ সর্বপল্লী রাধাকৃষ্ণণের জন্মদিনটিকে জাতীয় শিক্ষক দিবস হিসেবে উদযাপন করা হয়। দেশের শিক্ষক শিক্ষিকাদের গুরুত্বপূর্ণ অবদানকে শ্রদ্ধা জানিয়ে এবং তাঁদের দায়বদ্ধতার প্রতি সম্মান প্রদর্শনের উদ্দেশ্যে জাতীয় শিক্ষক পুরস্কার প্রদান করা হয়। এর মধ্য দিয়ে শিক্ষার গুণমান যেমন বৃদ্ধি পায়, পাশাপাশি ছাত্র-ছাত্রীরাও উপকৃত হয়। প্রতি বছর জাতীয় শিক্ষক পুরস্কার হিসেবে একটি শংসাপত্র, নগদ পুরস্কার ৫০ হাজার টাকা এবং একটি রৌপ্য পদক দেওয়া হয়। পুরস্কার প্রাপকরা প্রধানমন্ত্রীর সঙ্গেও সাক্ষাৎ করেন।
প্রতি বছর শিক্ষক দিবস উপলক্ষে জাতীয় স্তরে এই পুরস্কার প্রদান অনুষ্ঠানটি কেন্দ্রীয় শিক্ষা মন্ত্রকের স্কুল শিক্ষা ও সাক্ষরতা দপ্তর আয়োজন করে। পুরস্কার প্রাপকদের বাছাই করার জন্য দেশজুড়ে একটি স্বচ্ছ পদ্ধতি অবলম্বন করা হয়। এবছর জাতীয় শিক্ষক পুরস্কারের ব্যাপ্তি বৃদ্ধি পেয়েছে। স্কুল শিক্ষা দপ্তরের পাশাপাশি উচ্চশিক্ষা দপ্তর এবং দক্ষতা বিকাশ ও শিল্পোদ্যোগ মন্ত্রকের শিক্ষক শিক্ষিকাদের যুক্ত করা হয়েছে। এবছর যে ৫০ জন বিদ্যালয়ের শিক্ষক শিক্ষিকাদের এই পুরস্কার দেওয়া হবে তাঁদের মধ্যে রয়েছেন পশ্চিমবঙ্গের হাওড়ার রঘুনাথপুর নফর অ্যাকাডেমির ডঃ চন্দন মিশ্র এবং আসামের রাইয়ালি মুগুরিয়ার পাঠশালা সিনিয়ার সেকেন্ডারি স্কুলের কুমুদ কলিতা।
উচ্চশিক্ষা মন্ত্রকের যে ১১ জনকে পুরস্কৃত করা হবে তার মধ্যে রয়েছেন পশ্চিমবঙ্গের খড়গপুরের আইআইটি-র অধ্যাপক শ্রী সুমন চক্রবর্তী এবং কল্যাণী আইআইএসইআর-এর শ্রী সায়ম সেনগুপ্ত। এছাড়াও দক্ষতা বিকাশ ও শিল্পোদ্যোগ মন্ত্রক ১২ জন শিক্ষক-শিক্ষিকাকে জাতীয় পুরস্কার প্রদান করবে। এঁদের মধ্যে পশ্চিমবঙ্গের পশ্চিম বর্ধমানের দুর্গাপুর রাষ্ট্রীয় আইটিআই-এর ইনস্টাকটার শ্রী রমেশ রক্ষিত রয়েছেন।
(AC/CB/AS
প্রধানমন্ত্রীরদপ্তর
প্রকৃতির উৎসব সতুয়ান উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ১৪ এপ্রিল, ২০২৩
প্রধানমন্ত্রী শ্রী নরেন্দ্র মোদী প্রকৃতি – সম্পর্কিত উৎসব সতুয়ান উপলক্ষে দেশবাসীকে শুভেচ্ছা জানিয়েছেন।
একটি ট্যুইট বার্তায় প্রধানমন্ত্রী বলেছেন, “প্রকৃতির সঙ্গে যুক্ত সতুয়ান উৎসব উপলক্ষে আপনাদের সকলকে অনেক অনেক অভিনন্দন। দেশের বিভিন্ন অঞ্চলে উদযাপিত এই উৎসব আলো এবং আনন্দ নিয়ে আসুক – এই কামনা করি”।
PG/MP/SB
(
প্রধানমন্ত্রীরদপ্তর
প্রধানমন্ত্রীর ভ্লাদিভোস্তক সফরের সময় সমঝোতাপত্র/চুক্তি স্বাক্ষরের তালিকা
নয়াদিল্লি, ০৪ সেপ্টেম্বর, ২০১৯
১. ’বিশ্বাস এবং অংশিদারিত্বের ভিত্তিতে সহযোগিতার নতুন উচ্চতায় পৌঁছানো’- এই বিষয়ে যৌথ বিবৃতি।
২. ভারত রাশিয়া বাণিজ্য এবং বিনিয়োগের পরিমাণ বৃদ্ধির জন্য যুগ্ম কৌশল।
৩. রুশ/সোভিয়েত সামরিক সরঞ্জামের যেসব যন্ত্রাংশ বদলানোর প্রয়োজন সেগুলি উৎপাদনের লক্ষ্যে ভারত এবং রাশিয়ার মধ্যে চুক্তি স্বাক্ষর।
৪. অডিও-ভিস্যুয়াল ক্ষেত্রে যৌথ প্রযোজনার লক্ষ্যে ভারত এবং রাশিয়ার মধ্যে চুক্তি স্বাক্ষর।
৫. সড়ক পরিবহণ এবং সড়ক শিল্পের ক্ষেত্রে দ্বিপাক্ষিক সহযোগিতার লক্ষ্যে ভারতের সড়ক পরিবহণ ও মহাসড়ক মন্ত্রক এবং রাশিয়ার পরিবহন মন্ত্রকের মধ্যে সমঝোতাপত্র স্বাক্ষর।
৬. ভারতের চেন্নাই বন্দর এবং রাশিয়ার ভ্লাদিভোস্তক বন্দরের মধ্যে সামুদ্রিক যোগাযোগের উন্নয়নে ভারতের জাহাজ চলাচল মন্ত্রক এবং রাশিয়ার পরিবহন মন্ত্রকের মধ্যে সমঝোতাপত্র স্বাক্ষর।
৭. ২০১৯-২০২২ সালের মধ্যে শুল্ক সংক্রান্ত নিয়ম লঙ্ঘন প্রতিহত করার জন্য ভারতের অর্থমন্ত্রকের কেন্দ্রীয় অপ্রত্যক্ষ কর ও শুল্ক পর্ষদ এবং রাশিয়ার ফেডেরাল কাস্টমস সার্ভিসের মধ্যে সহযোগিতার লক্ষ্যে পরিকল্পনা গ্রহণ।
৮. প্রাকৃতিক গ্যাস পরিবহনের জন্য রাশিয়ার শক্তি মন্ত্রক এবং ভারতের পেট্রোলিয়াম ও প্রাকৃতিক গ্যাস মন্ত্রকের মধ্যে সমঝোতাপত্র স্বাক্ষর।
৯. তেল এবং গ্যাস ক্ষেত্রে সহযোগিতা বৃদ্ধির লক্ষ্যে ভারতের পেট্রোলিয়াম ও প্রাকৃতিক গ্যাস মন্ত্রক এবং রাশিয়ার শক্তি মন্ত্রকের মধ্যে কর্মসূচি গ্রহণ।
১০. রাশিয়ার দূরপ্রাচ্য অঞ্চলে কয়লা উত্তোলনে সহযোগিতার লক্ষ্যে কোল ইন্ডিয়া লিমিটেড এবং ফার ইস্ট ইনভেস্টমেন্ট অ্যান্ড এক্সপোর্ট এজেন্সির মধ্যে সমঝোতাপত্র স্বাক্ষর।
১১. বিনিয়োগের জন্য ইনভেস্ট ইন্ডিয়া এবং রাশিয়ার ডাইরেক্ট ইনভেস্টমেন্ট ফান্ডের মধ্যে সহযোগিতার চুক্তি স্বাক্ষর।
১২. ফেডারেশন অফ ইন্ডিয়ান চেম্বার অফ কমার্স অ্যান্ড ইন্ডাস্ট্রি ও রসকংগ্রেস ফাউন্ডেশনের মধ্যে সহযোগিতার চুক্তি স্বাক্ষর।
১৩. নতুন নতুন প্রকল্পে উৎসাহদানের জন্য ফেডারেশন অফ ইন্ডিয়ান চেম্বার অফ কমার্স অ্যান্ড ইন্ডাস্ট্রি ও ইন্ডাস্ট্রি অ্যান্ড দি অটোনোমাস নন-প্রফিট অর্গানাইজেশন এজেন্সি ফর স্ট্র্যাটেজিক ইনিশিয়েটিভের মধ্যে সমঝোতাপত্র স্বাক্ষর।
১৪. তরল প্রাকৃতিক গ্যাসের ব্যবসা এবং সরবরাহের ক্ষেত্রে সহযোগিতার লক্ষ্যে নোভাটেক এবং পেট্রোনেট এলএনজি লিমিটেডের মধ্যে যুগ্ম প্রতিষ্ঠান গড়ে তোলার লক্ষ্যে সমঝোতাপত্র স্বাক্ষর।
১৫. রসজিওলোজিয়া এবং শ্রেই ইনফ্রাস্ট্রাকচার ফিনান্স লিমিটেডের মধ্যে সহযোগিতার লক্ষ্যে চুক্তি স্বাক্ষর।
CG/CB/NS
(Visitor Counter : 66
প্রধানমন্ত্রীরদপ্তর
শ্রী কেশুভাই প্যাটেলের প্রয়াণে প্রধানমন্ত্রীর শোকবার্তা
নয়াদিল্লি, ২৯ অক্টোবর, ২০২০
আজ দেশের, গুজরাটের এক মহান সুপুত্র আমাদের সবার থেকে অনেক দূরে চলে গেছেন। আমাদের প্রত্যেকের প্রিয় শ্রদ্ধেয় কেশুভাই প্যাটেলজির প্রয়াণে আমি অত্যন্ত দুঃখিত, শোকস্তব্ধ। শ্রদ্ধেয় কেশুভাইয়ের মৃত্যু আমার জন্য যে কোনও পিতাতুল্য ব্যক্তির মৃত্যুর মতো। তাঁর মৃত্যু আমার জন্য এক অপূরণীয় ক্ষতি। প্রায় ছয় দশক ধরে তাঁর রাজনৈতিক জীবনের অখণ্ড রূপে একটাই লক্ষ্য ছিল, তা হল – রাষ্ট্রভক্তি, রাষ্ট্রহিত।
কেশুভাই একটি অতুলনীয় ব্যক্তিত্বের অধিকারী ছিলেন। একদিকে তাঁর ব্যবহারে সৌম্যতা, আর অন্যদিকে সিদ্ধান্ত নেওয়ার ক্ষেত্রে দৃঢ় ইচ্ছাশক্তি ছিল তাঁর ব্যক্তিত্বের প্রধান বৈশিষ্ট্য। তিনি নিজের জীবনের প্রতিটি মুহূর্ত সমাজের জন্য, সমাজের প্রত্যেক বর্গের মানুষের সেবায় সমর্পণ করে দিয়েছিলেন। তাঁর প্রতিটি কাজ ছিল গুজরাটের উন্নয়নের জন্য, তাঁর প্রতিটি সিদ্ধান্ত ছিল প্রত্যেক গুজরাটিকে ক্ষমতায়িত করার জন্য।
একটি অত্যন্ত সাধারণ কৃষক পরিবারে জন্মগ্রহণ করে কেশুভাই কৃষক ও দরিদ্র মানুষের দুঃখকে খুব ভালোভাবে বুঝতেন, তাঁদের সমস্যাগুলি বুঝতেন। কৃষকদের কল্যাণই তাঁর জীবনে সর্বোচ্চ অগ্রাধিকার পেত। নবীন বয়সে বিধায়ক হিসেবে, তারপর সাংসদ হিসেবে ও পরবর্তী সময়ে মন্ত্রী কিংবা মুখ্যমন্ত্রী হিসেবে কেশুভাই তাঁর সমস্ত পরিকল্পনায়, সমস্ত সিদ্ধান্তে কৃষকদের হিতকেই সর্বোচ্চ অগ্রাধিকার দিয়েছেন। গ্রাম, গরীব, কৃষকদের জীবন সহজ করে তোলার জন্য তিনি যে কাজ করেছেন, রাষ্ট্রভক্তি এবং জনগণের প্রতি ভক্তির যে আদর্শ নিয়ে তিনি সারা জীবন যেভাবে চলেছেন, তা প্রজন্ম থেকে প্রজন্মান্তরে আমাদের প্রেরণা জুগিয়ে যাবে।
কেশুভাই গুজরাটের প্রতিটি রং, তাঁর শিরা-ধমনীর মতো চিনতেন। তিনি জনসঙ্ঘ ও ভারতীয় জনতা পার্টিকে গুজরাটের প্রতিটি প্রান্তে পৌঁছে দিয়েছেন, প্রত্যেক প্রান্তকে শক্তিশালী করেছেন। আমার মনে আছে, জরুরি অবস্থার দিনগুলিতে কিভাবে কেশুভাই গণতন্ত্র রক্ষার জন্য লড়াই করেছেন, সম্পূর্ণ শক্তি দিয়ে লড়াই করেছেন।
কেশুভাই আমার মতো অনেক সাধারণ কর্মকর্তাদের অনেক কিছু শিখিয়েছেন, সর্বদা আলোকবর্তিকা হিসেবে পথ দেখিয়েছেন। প্রধানমন্ত্রী হওয়ার পরও আমি নিরন্তর তাঁর সঙ্গে যোগাযোগ রেখেছি। গুজরাট গেলে আমি যখনই সুযোগ পেতাম, আমি তাঁর আশীর্বাদ নিতে গিয়েছি। এই তো কয়েক সপ্তাহ আগেই, সোমনাথ ট্রাষ্ট্রের ভার্চ্যুয়াল বৈঠকের সময়েও আমার তাঁর সঙ্গে কথাবার্তা হয়েছে এবং তিনি খুব খশি মনে কথা বলছিলেন। করোনার এই সঙ্কটকালে তাঁর সঙ্গে আমার ফোনেও অনেকবার কথা হয়েছে। আমি তাঁর স্বাস্থ্য সম্পর্কে খোঁজখবর নিয়েছি। প্রায় ৪৫ বছর ঘনিষ্ট সম্পর্ক ছিল। সংগঠন থেকে শুরু করে বিভিন্ন আন্দোলনে অংশগ্রহণ, প্রশাসনের বিভিন্ন বিষয় – আজ একসঙ্গে অনেক ঘটনা আমার মনে পড়ে যাচ্ছে।
আজ ভারতীয় জনতা পার্টির প্রত্যেক কর্মকর্তা আমার মতোই অত্যন্ত দুঃখিত। আমি আমার সমস্ত সমবেদনা কেশুভাই প্যাটেলের পরিবারকে জানাই, তাঁর প্রিয়জনদের জানাই। এই দুঃখের সময়ে আমি তাঁর পরিবারের সঙ্গে নিরন্তর সম্পর্ক রেখে যাচ্ছি।
আমি ঈশ্বরের কাছে প্রার্থনা করি, তিনি যেন কেশুভাইকে তাঁর চরণে স্থান দেন, তাঁর আত্মাকে শান্তি দেন।
ওম শান্তি!!!
CG/SB/DM
(
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহ-র পৌরোহিত্যে উচ্চস্তরীয় কমিটি পাঁচটি রাজ্য ও একটি কেন্দ্রশাসিত অঞ্চলের জন্য ১,৬৮২.১১ কোটি টাকার অতিরিক্ত কেন্দ্রীয় সহায়তা অনুমোদন করেছে
অন্ধ্রপ্রদেশ, হিমাচল প্রদেশ, কর্ণাটক, মহারাষ্ট্র, তামিলনাড়ু ও পুদুচেরি ২০২১ সালে বন্যা/ ভূমিধসের জন্য এই অর্থ সাহায্য পাবে
নতুন দিল্লি, ০৩ মার্চ, ২০২২
কেন্দ্রীয় স্বরাষ্ট্রমন্ত্রী শ্রী অমিত শাহ-র পৌরোহিত্যে উচ্চস্তরীয় কমিটি জাতীয় বিপর্যয় মোকাবিলা তহবিল এনডিআরএফ থেকে পাঁচটি রাজ্য ও একটি কেন্দ্রশাসিত অঞ্চলের জন্য অতিরিক্ত কেন্দ্রীয় সহায়তার অনুমোদন দিয়েছে। ২০২১ সালে বন্যা/ ভূমিধসে এই অঞ্চলগুলি ক্ষতিগ্রস্ত হয়েছিল। প্রধানমন্ত্রী শ্রী নরেন্দ্র মোদীর নেতৃত্বাধীন কেন্দ্রীয় সরকার প্রাকৃতিক দুর্যোগের মধ্যে পড়া পাঁচটি রাজ্য ও একটি কেন্দ্রশাসিত অঞ্চলের মানুষের পাশে দাঁড়াতে যে সংকল্পবদ্ধ, এই অরিরিক্ত অর্থ সাহায্য তারই নিদর্শন।
জাতীয় বিপর্যয় মোকাবিলা তহবিল থেকে পাঁচটি রাজ্যকে ১,৬৬৪.২৫ কোটি টাকা এবং একটি কেন্দ্রশাসিত অঞ্চলকে ১৭.৮৬ কোটি টাকা অতিরিক্ত কেন্দ্রীয় সহায়তা দেওয়া হয়েছে। এর ভাগগুলি হল :-
৩৫১.৪৩ কোটি টাকা অন্ধ্রপ্রদেশকে;
১১২.১৯ কোটি টাকা হিমাচল প্রদেশকে;
৪৯২.৩৯ কোটি টাকা কর্ণাটককে;
৩৫৫.৩৯ কোটি টাকা মহারাষ্ট্রকে;
৩৫২.৮৫ কোটি টাকা তামিলনাড়ুকে; এবং
১৭.৮৬ কোটি টাকা পুদুচেরিকে।
রাজ্য বিপর্যয় মোকাবিলা তহবিলের আওতায় রাজ্যগুলিকে কেন্দ্র যে টাকা দিয়েছে, এই অর্থ সাহায্য তার অতিরিক্ত। ২০২১-২২ অর্থ বছরে কেন্দ্রীয় সরকার ২৮টি রাজ্যকে রাজ্য বিপর্যয় মোকাবিলা তহবিলের জন্য ১৭,৭৪৭.২০ কোটি টাকা এবং ৮টি রাজ্যকে জাতীয় বিপর্যয় মোকাবিলা তহবিল থেকে ৪,৬৪৫.৯২ কোটি টাকা দিয়েছে।
তাদের দাবিদাওয়ার জন্য অপেক্ষা না করেই কেন্দ্রীয় সরকার দুর্যোগের অব্যবহিত পরেই এইসব রাজ্য ও কেন্দ্রশাসিত অঞ্চলে আন্তঃমন্ত্রক কেন্দ্রীয় দল পাঠিয়েছিল।
CG/SD/SKD/
(Visitor Counter : 120
বিজ্ঞানওপ্রযুক্তিমন্ত্রক
কোভিড-১৯ মোকাবিলার প্রস্তাবে প্রযুক্তি উন্নয়ন পর্ষদের আমন্ত্রণে ভারতীয় শিল্প সংস্থাগুলি স্বতঃস্ফূর্ত সাড়া দিয়েছে
নয়াদিল্লি, ১১ এপ্রিল, ২০২০
কেন্দ্রীয় বিজ্ঞান ও প্রযুক্তি দপ্তরের বিধিবদ্ধ সংস্থা প্রযুক্তি উন্নয়ন পর্ষদ কোভিড-১৯ মোকাবিলার জন্য ভারতীয় সংস্থা ও স্টার্ট আপগুলির কাছে যে প্রস্তাব করেছিল, তাতে তারাস্বতঃস্ফূর্তভাবে সাড়া দিয়েছে। প্রযুক্তি উন্নয়ন পর্ষদ দেশজ প্রযুক্তি বা বিদেশি প্রযুক্তি গ্রহণের পর তার বাণিজ্যিকীকরণে ভারতীয় শিল্প সংস্থাগুলিকে আর্থিক সহায়তা দিয়ে থাকে। কোভিড-১৯ মোকাবিলায় জাতীয় প্রয়াসকে আরও জোরদার পর্ষদ গত ২০শে মার্চ ভারতীয় শিল্প সংস্থা ও স্টার্ট আপগুলিকে যথাযথ ভূমিকা নিতে বলেছে। পর্ষদের পক্ষ থেকে কোভিড-১৯ মোকাবিলায় নজরদারি চালানো, পরীক্ষা-নিরীক্ষাগত সহায়তা, সংক্রমণ প্রতিরোধ ও নিয়ন্ত্রণের মতো ক্ষেত্রে উদ্ভাবনমূলক প্রযুক্তি দিয়ে সাহায্য করার জন্য ঐ পর্ষদের পক্ষ থেকে আহ্বান জানানো হয়।
পর্ষদের এই আহ্বানে সাড়া দিয়ে প্রথম সপ্তাহের মধ্যেই ৩০০-রও বেশি শিল্প সংস্থা প্রযুক্তি উন্নয়ন পর্ষদের ওয়েবসাইটে নাম নথিভুক্ত করে। এছাড়াও, ১৪০টি সংস্থা তাদের প্রস্তাব ও পরামর্শ পর্ষদের কাছে জমা দেয়।
বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা বলেছেন, কোভিড-১৯ সংক্রান্ত পণ্য ও প্রযুক্তির উদ্ভাবনে প্রযুক্তি উন্নয়ন পর্ষদের পক্ষ থেকে সহায়তার যে প্রস্তাব আহ্বান করা হয়েছিল, তাতে শিল্প সংস্থাগুলি যেভাবে সাড়া দিয়েছে, তা থেকে দেশীয় সংস্থা ও স্টার্ট আপগুলির সক্ষমতার প্রতিফলন ঘটে। তাই, দেশীয় প্রযুক্তিতে উৎপাদন সংক্রান্ত চ্যালেঞ্জগুলির মোকাবিলায় শিল্প সংস্থাগুলির গৃহীত প্রতিটি পদক্ষেপে সুদূরপ্রসারী প্রভাব পড়বে। একাধিক সংস্থা স্বল্প খরচে মাস্ক উৎপাদনের সমাধান দিয়েছে। স্যানিটাইজেশনের ক্ষেত্রেও একাধিক সংস্থার কাছ থেকে সৃজনশীল প্রস্তাব এসেছে। এমনকি, কিছু সংস্থা সিলভার ন্যানো পার্টিকেল-বিশিষ্ট অ্যান্টি-ভাইরাল উপাদন প্রস্তুত করেছে। আরও কিছু সংস্থা কোয়ারেন্টাইনে নজরদারির জন্য তথ্য প্রযুক্তিকে কাজে লাগিয়ে উদ্ভাবনমূলক সমাধানসূত্র পেশ করেছে। এমনকি, আরও কিছু প্রস্তাব প্রযুক্তি উদ্ভাবন পর্ষদে গঠিত বিশিষজ্ঞ কমিটি খতিয়ে দেখছে।
(CG/BD/SB
খনিমন্ত্রক
আরও শক্তিশালী স্থায়ী খনি ক্ষেত্র গড়ে তুলতে সংস্কারসাধন করা হচ্ছে
নতুন দিল্লি, ১৪ মার্চ, ২০২২
খনি মন্ত্রক ২০১৭ সালের খনিজ সম্পদ সংরক্ষণ ও উন্নয়ন আইনের ৫ নম্বর অধ্যায়ের আওতায় স্থায়ী খনি ব্যবস্থাপনাকে বাস্তবায়ন করেছে । এই আইন অনুযায়ী খনি শ্রমিকদের মাধ্যমে স্থায়ী পদ্ধতিতে খনির কাজ- কর্মের ওপর ভিত্তি করে খনির ইজারাগুলির ক্ষেত্রে স্টার রেটিং দেওয়া হয়ে থাকে ।
খননকার্যকে আর্থিকভাবে কার্যকরী হিসেবে দেখা, সামাজিক দায়বদ্ধতা, দীর্ঘমেয়াদী উন্নয়নের দৃষ্টিভঙ্গি, প্রযুক্তিগত ও বৈজ্ঞানিক ভাবে সঠিক খননকাজ, খনিজ সম্পদের সর্বোতম ব্যবহার ইত্যাদি নিশ্চিত করতে ২০১৯ সালের জাতীয় খনি নীতি'র পরিকল্পনা করা হয় ।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় কয়লা,খনি ও সংসদ বিষয়ক মন্ত্রী শ্রী প্রহ্লাদ যোশী ।
CG/SS/RAB
(Visitor Counter : 88
স্বরাষ্ট্র মন্ত্রক
প্রধানমন্ত্রী শ্রী নরেন্দ্র মোদীর নেতৃত্বে যুগান্তকারী সিদ্ধান্ত, হিন্দি ও ইংরেজি ছাড়া আরও ১৩টি আঞ্চলিক ভাষায় সিএপিএফ – এর কন্সটেবল  পরীক্ষা পরিচালনায় অনুমোদন দিল স্বরাষ্ট্র মন্ত্রক
প্রশ্নপত্রটি হিন্দি ও ইংরেজি ছাড়াও অসমীয়া, বাংলা, গুজরাটি, মারাঠি, মালায়ালাম, কন্নড়, তামিল, তেলেগু, ওড়িয়া, উর্দু, পাঞ্জাবি, মণিপুরি এবং কোঙ্কনি ভাষায় করা হবে
নয়াদিল্লি, ১৫ এপ্রিল, ২০২৩
প্রধানমন্ত্রী শ্রী নরেন্দ্র মোদীর নেতৃত্বে একটি যুগান্তকারী সিদ্ধান্তে, স্বরাষ্ট্র মন্ত্রক হিন্দি এবং ইংরেজি ছাড়াও ১৩টি আঞ্চলিক ভাষায় কেন্দ্রীয় সশস্ত্র পুলিশ বাহিনীর  জন্য কনস্টেবল  পরীক্ষা পরিচালনার অনুমোদন দিয়েছে। কেন্দ্রীয় স্বরাষ্ট্র মন্ত্রী এবং সমবায় মন্ত্রী শ্রী অমিত শাহের উদ্যোগে এই ঐতিহাসিক সিদ্ধান্ত নেওয়া হয়েছে এবং সিএপিএফ - এ স্থানীয় যুবকদের অংশগ্রহণে উৎসাহ দিতে এবং আঞ্চলিক ভাষাকে উৎসাহিত করতে এই উদ্যোগ।
হিন্দি ও ইংরেজি ছাড়াও অসমীয়া, বাংলা, গুজরাটি, মারাঠি, মালায়ালাম, কন্নড়, তামিল, তেলেগু, ওড়িয়া, উর্দু, পাঞ্জাবি, মণিপুরি এবং কোঙ্কনি - এই ১৩টি ভাষায় এই পরীক্ষা নেওয়া হবে।
কনস্টেবল জিডি হল স্টাফ সিলেকশন কমিশন পরিচালিত ফ্ল্যাগশিপ পরীক্ষাগুলির মধ্যে একটি, যেটাতে সারা দেশ থেকে লক্ষ লক্ষ প্রার্থী অংশগ্রহণ করেন। পয়লা জানুয়ারি, ২০২৪ তারিখ থেকে হিন্দি এবং ইংরেজি ছাড়াও ১৩টি আঞ্চলিক ভাষায় এই পরীক্ষা নেওয়া হবে।
(PG/MP/SB
ইস্পাতমন্ত্রক
৭৪তম স্বাধীনতা দিবসে দেশবাসীকে শুভেচ্ছা শ্রী ধর্মেন্দ্র প্রধানের
নয়াদিল্লি, ১৫ আগস্ট, ২০২০
কেন্দ্রীয় ইস্পাত, পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান আজ ৭৪তম স্বাধীনতা দিবস উপলক্ষে দেশবাসীকে শুভেচ্ছা জানিয়েছেন। 'ভারত থেকে আত্মনির্ভর ভারত : পরিবর্তন চাকা' শীর্ষক এক ট্যুইট বার্তায় তিনি বলেছেন, দেশীয় এবং আন্তর্জাতিক ক্ষেত্রে ভারতের গুরুত্ব ক্রমশই বাড়ছে। মোদী সরকারের নেতৃত্বে দেশ এগিয়ে চলেছে বলেও মন্তব্য করেছেন তিনি। আত্মনির্ভর ভারত-এর সঙ্কল্প আন্তর্জাতিকতার সঙ্গে সামঞ্জস্য বজায় রেখে এগিয়ে চলেছে। আন্তর্জাতিকতাবাদের অনেক ইতিবাচক প্রভাব থাকলেও বর্তমান কোভিড-১৯ মহামারী সঙ্কটের সময় এর বেশ কিছু সীমাবদ্ধতা উঠে এসেছে। প্রত্যেক দেশই নিজের স্বার্থে কাজ করেছে। তিনি বলেছেন, এই পরিস্থিতিতে ভারত বিশ্বব্যাপী দায়বদ্ধতার পরিচয় দিয়েছে। শ্রী প্রধান বলেন, ভারত 'বসুধৈব কুটুম্বকম' বা বিশ্ব এক পরিবারের মতো - এই নীতিতে বিশ্বাসী। সাম্প্রতিক সময়ে ভারত নিজের দেশ ও বহির্বিশ্বের দিকে তাকিয়েই সংস্কারের সিদ্ধান্ত গ্রহণ করেছে। তার পরই, ভারত আত্মনির্ভরতার পথেই হেঁটেছে। প্রধানমন্ত্রীর নেতৃত্বে ভারত বিশ্বব্যাপী নিজের মর্যাদা অর্জন করতে পেরেছে বলেও ট্যুইটে জানিয়েছেন শ্রী প্রধান।
(CG/SS/DM
তথ্যওসম্প্রচারমন্ত্রক
রজনীকান্ত ৫১তম দাদাসাহেব ফালকে পুরস্কার পাচ্ছেন
নতুনদিল্লি, ১লা এপ্রিল, ২০২১
তথ্য ও সম্প্রচার মন্ত্রী শ্রী প্রকাশ জাভরেকর আজ ৫১ তম দাদাসাহেব ফালকে পুরস্কার প্রাপকের নাম ঘোষণা করেছেন। ২০১৯ সালের জন্য এই পুরস্কার দেওয়া হবে কিংবদন্তী অভিনেতা শ্রী রজনীকান্তকে। তেসরা মে জাতীয় চলচ্চিত্র পুরস্কার প্রদান অনুষ্ঠানেই এই পুরস্কার দেওয়া হবে।
শ্রী জাভরেকর আজ জানিয়েছেন, ৫ সদস্যের বিচারকমন্ডলীর সর্বসম্মত সিদ্ধান্ত সরকার গ্রহণ করেছে। এই ৫ বিচারক হলেনঃ ১/ আশা ভোসলে, ২/ শ্রী মোহনলাল ৩/ শ্রী বিশ্বজিৎ চট্টোপাধ্যায় ৪/ শ্রী শঙ্কর মহাদেবন ৫/ শ্রী সুভাষ ঘাই
শ্রী রজনীকান্তের নানা কাজের প্রসঙ্গ উল্লেখ করে মন্ত্রী জানান, ৫০ বছরের বেশী সময় ধরে ভারতীয়দের হৃদয়জুড়ে এই অভিনেতা বিরাজ করছেন। তিনি কিংবদন্তী শিল্পীকে পুরস্কারের জন্য মনোনীত হওয়ায় তাঁকে অভিনন্দন জানিয়েছেন।
প্রধানমন্ত্রীরদপ্তর
আয়ুষ্মান যোজনা আমাদের দরিদ্র নাগরিকদের জন্য জীবনদায়ী : প্রধানমন্ত্রী
নয়াদিল্লি, ১৫ মার্চ, ২০২৩
প্রধানমন্ত্রী আয়ুষ্মান ভারত প্রকল্পের প্রভাব এবং ব্যয় সাশ্রয়ী স্বাস্থ্য পরিষেবা নিশ্চিত করার জন্য নানা পদক্ষেপ সম্পর্কে সাংসদ শ্রী শংকর লালওয়ানির এক ট্যুইটের জবাবে প্রধানমন্ত্রী শ্রী নরেন্দ্র মোদী তাঁর ট্যুইট বার্তায় বলেন;
“আয়ুষ্মান যোজনা কীভাবে আমাদের দরিদ্র ভাই-বোনদের জীবন রক্ষা করছে এ তার এক প্রত্যক্ষ উদাহরণ”।
PG/PM/NS
(
আয়ুষ
অল ইন্ডিয়া ইন্সটিটিউট অফ আয়ুর্বেদে নারী ও শিশু কল্যাণ মন্ত্রীর নিউট্রি গার্ডেন উদ্বোধন
নয়াদিল্লি, ০১ সেপ্টেম্বর, ২০২১
পোষণ মাস উদযাপনের অঙ্গ হিসাবে নারী ও শিশু কল্যাণ মন্ত্রী শ্রীমতী স্মৃতি জুবিন ইরানি অল ইন্ডিয়া ইন্সটিটিউট অফ আয়ুর্বেদে আজ নিউট্রি গার্ডেনের উদ্বোধন করেন। তিনি দেশে পুষ্টির চাহিদা মেটাতে আয়ুর্বেদের জ্ঞানকে কাজে লাগানোর পরামর্শ দেন। আয়ুষ মন্ত্রকের প্রতিমন্ত্রী ডঃ মুঞ্জপারা মহেন্দ্রভাই অনুষ্ঠানে উপস্থিত ছিলেন। তাঁরা শাহীজান ও আমলকি গাছের চারা বসিয়ে অনুষ্ঠানের সূচনা করেন। আয়ুষ মন্ত্রকের অধীনে অল ইন্ডিয়া ইন্সটিটিউট অফ আয়ুর্বেদ মাসব্যাপী পোষণ মাস উদযাপন করছে।
আইসিএমআর-এর সঙ্গে যৌথভাবে আয়ুষ মন্ত্রক রক্তাল্পতা হ্রাসে যে উদ্যোগ নেওয়া হয়েছে, শ্রীমতী ইরানি তার প্রশংসা করেন। আয়ুর্বেদের অবদান সম্পর্কে বৈজ্ঞানিক তথ্য প্রকাশের উপর তিনি গুরুত্ব দেন। নারী ও শিশু কল্যাণ মন্ত্রকের মাধ্যমে সহজ রান্নাকে জনপ্রিয় করতে আয়ুষ ক্যালেন্ডারের গুরুত্বের কথা তিনি উল্লেখ করেন।
ডঃ মহেন্দ্রভাই শাহীজান, শতভরী, অশ্বগন্ধা, আমলকি, তুলসী ও হলুদের মতো বিভিন্ন আয়ুর্বেদিক উপাদানের পুষ্টিকর এবং চিকিৎসার কাজে ব্যবহারের প্রসঙ্গ উল্লেখ করে বলেন, মা ও শিশুর পুষ্টির জন্য আয়ুর্বেদের গুরুত্বপূর্ণ ভূমিকা রয়েছে। কিভাবে আয়ুর্বেদের মাধ্যমে অপুষ্টির সমস্যা মেটানো যায়, সে ব্যাপারেও তিনি আলোচনা করেন।
নারী ও শিশু কল্যাণ সচিব শ্রী ইন্দিবর পান্ডে, আয়ুষ সচিব বৈদ্য রাজেশ কোটেচা অনুষ্ঠানে উপস্থিত ছিলেন। মাসব্যাপী এই অনুষ্ঠানে মানুষের মধ্যে সচেতনতা গড়ে তুলতে বক্তৃতামালা, প্রশ্নোত্তর ও রচনা প্রতিযোগিতা এবং বিভিন্ন কর্মশালার আয়োজন করা হয়েছে। রোগী ও স্বাস্থ্য কর্মীদের মধ্যে শতভরী, অশ্বগন্ধা, মুসলি এবং যষ্ঠীমধুর চারা বিতরণ করা হয়। তিলের নাড়ু, ছাতুর সরবত, ঝাঙ্গরের ক্ষীর, আমলকির পানাকা ইত্যাদি আয়ুর্বেদের পুষ্টিকর খাদ্য সম্ভার অনুষ্ঠানে প্রদর্শিত হয়েছে।
CG/CB/SB
(
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১২৪ কোটিরও বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চলগুলির কাছে ১৮ কোটি ৭৪ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১৪ নভেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,২৪,২০,৯৮,০১০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৮,৭৪,৬২,৩০৬টি টিকার ডোজ আছে।
CG/CB/SB
(Visitor Counter : 97
কেন্দ্রীয়মন্ত্রিসভা
রেল কর্মীদের জন্য ২০২১-২২ অর্থবর্ষে উৎপাদন নির্ভর ৭৮ দিনের ভাতা মঞ্জুর করেছে কেন্দ্রীয় মন্ত্রিসভা
নয়াদিল্লি, ১২ অক্টোবর, ২০২২
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে রেলকর্মীদের জন্য ২০২১-২২ অর্থবর্ষে উৎপাদন নির্ভর ৭৮ দিনের ভাতা মঞ্জুর করা হয়েছে।
দশেরা বা পূজার আগে প্রতি বছর রেল কর্মীদের এই ভাতা প্রদান করা হয়। এ বছর ১১ লক্ষ ২৭ হাজার নন-গেজেটেড রেলকর্মীকে ৭৮ দিনের ভাতা দেওয়া হবে। সর্বাধিক প্রদেয় অর্থের পরিমান ১৭ হাজার ৯৫১ টাকা। বিভিন্ন বিভাগ যেমন রেললাইন রক্ষণাবেক্ষণকারী, চালক, গার্ড, স্টেশন মাস্টার, সুপারভাইজার, টেকনিশিয়ান, হেল্পার, কন্ট্রোলার সহ অন্য গ্রুপ সি কর্মীরাও এই ভাতা পান।
রেলকর্মীদের এই ভাতা দিতে খরচ হবে আনুমানিক ১৮৩২.০৯ কোটি টাকা। কোভিড পরবর্তী পরিস্থিতির পরিপ্রেক্ষিতে অর্থনৈতিক টালমাটালের মধ্যেও এই ভাতা দেওয়া হচ্ছে।
PG/PM/NS
(
কেন্দ্রীয়মন্ত্রিসভা
কেন্দ্রীয় মন্ত্রিসভা চিরাচরিত ওষুধ ব্যবস্থা ও হোমিওপ্যাথি ক্ষেত্রে সহযোগিতার জন্য ভারত ও কিউবার মধ্যে স্বাক্ষরিত সমঝোতা স্মারক অনুমোদন করেছে
নয়াদিল্লি, ১৮ জুলাই ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে চিরাচরিত ওষুধ ব্যবস্থা ও হোমিওপ্যাথি ক্ষেত্রে সহযোগিতার জন্য ভারত ও কিউবার মধ্যে স্বাক্ষরিত সমঝোতা স্মারকটি কার্যপরবর্তী অনুমোদন দেওয়া হয়েছে। এবছরের ২২ জুন এই সমঝোতা স্বাক্ষরিত হয়েছিল। এর ফলে, দু’দেশের মধ্যে চিরাচরিত ওষুধ ব্যবস্থা ও হোমিওপ্যাথির ক্ষেত্রে দ্বিপাক্ষিক সহযোগিতা বৃদ্ধি পাবে বলে মনে করা হচ্ছে। ভারতীয় চিরাচরিত চিকিৎসা ব্যবস্থার মধ্যে আয়ুর্বেদ, যোগা ও ন্যাচারোপ্যাথি, ইউনানি, সিদ্ধা, সওয়া রিগপা এবং হোমিওপ্যাথিও রয়েছে। এই ব্যবস্থাগুলি সারা বিশ্বে ছড়িয়ে দেওয়ার উদ্যোগের অঙ্গ হিসাবে এই সমঝোতাটি বিশেষ ভূমিকা নেবে বলে মনে করা হচ্ছে।
CG/PB/SB…
(Visitor Counter : 39